ოქსფორდის უნივერსიტეტი

ოქსფორდის უნივერსიტეტი () — ბრიტანული საჯარო კვლევითი უნივერსიტეტი ქალაქ ოქსფორდში, ინგლისი. მსოფლიოს ერთ-ერთი პირველი, ხოლო ინგლისურენოვანი სამყაროსა და ბრიტანეთის — უძველესი, უნივერსიტეტი. გაერთიანებული სამეფოს პირველი, ყველაზე ელიტური და პრესტიჟული უნივერსიტეტი.

უნივერსიტეტში სწავლების შესახებ ცნობები 1096 წლით თარიღდება. ამ თარიღიდან გამომდინარე, ოქსფორდის უნივერსიტეტი მსოფლიოს ერთ-ერთი პირველი, ხოლო ინგლისურენოვანი სამყაროსა და ბრიტანეთის — უძველესი, უნივერსიტეტია. უნივერსიტეტი განსაკუთრებით სწრაფად ვითარდება 1167 წლიდან, მას შემდეგ, რაც ინგლისის მეფე ჰენრი II-ემ ინგლისელებს აუკრძალა პარიზის უნივერსიტეტში სწავლა.1209 წელს პროფესორ-მასწავლებელთა და ადგილობრივ მოქალაქეთა შორის კონფლიქტის შედეგად უნივერსიტეტის წევრთა ნაწილი ოქსფორდიდან ჩრდილო-აღმოსავლეთით, ქალაქ კემბრიჯში გაიხიზნენ, სადაც მათ კემბრიჯის უნივერსიტეტი დააფუძნეს; ამ ორ უნივერსიტეტს ურთიერთობის დიდი ისტორია აქვთ და გაერთიანებული სამეფოს ყველაზე ელიტურ და პრესტიჟულ უნივერსიტეტებად ითვლებიან, რის გამოც ორივეს ხშირად ოქსბრიჯის სახელით მოიხსენიებენ. 

ოქსფორდის უნივერსიტეტის შემადგენლობაში შედის 43 კოლეჯი, მათ შორის: 36 ნაწილობრივ ავტონომიური კოლეჯი, 4 მუდმივი კერძო ჰოლი (PPH) და 3 საზოგადოება (კოლეჯი, რომელიც უნივერსიტეტის დეპარტამენტად მიიჩნევა, მაგრამ არ აქვს საკუთარი სამეფო ქარტია). უნივერსიტეტში ასევე არსებობს აკადემიური დეპარტამენტების ფართო სპექტრი, რომლებიც ორგანიზებულია ოთხ ფაკულტეტად. ყველა კოლეჯი არის უნივერსიტეტის სტრუქტურაში შემავალი თვითმმართველი ერთეული, რომელიც თავად აკონტროლებენ საკუთარ წევრობას და აქვს საკუთარი შიდა სტრუქტურა და საქმიანობა. ყველა სტუდენტი არის რომელიმე კოლეჯის წევრი. ოქსფორდს არ აქვს მთავარი კამპუსი, უნივერსიტეტის უამრავი შენობა და ინფრასტრუქტურა მიმოფანტულია ქალაქის ცენტრსა და მის ირგვლივ. საბაკალავრო სწავლება მოიცავს ლექციებს, მცირე ჯგუფურ პრაქტიკუმებს უნივერსიტეტის კოლეჯებსა და დარბაზებში, სემინარებს, ლაბორატორიულ სამუშაოებსა და სხვ. უფრო მაღალი საფეხურის სწავლება ძირითადად ცენტრალიზებული ფორმით იმართება.

ოქსფორდი მართავს ეშმოლის მუზეუმს, რომელიც არის მსოფლიოში უძველესი საუნივერსიტეტო მუზეუმი; ოქსფორდის საუნივერსიტეტო გამომცემლობას, რომელიც არის მსოფლიოში ყველაზე დიდი საუნივერსიტეტო გამომცემლობა და ბოდლისეული ბიბლიოთეკა, უდიდესი აკადემიურ ბიბლიოთეკური სისტემა დიდ ბრიტანეთში. 2024 წლის ფინანსური წლის მიწურულს, უნივერსიტეტის საერთო კონსოლიდირებული შემოსავალი შეადგენდა £ 3.05 მილიარდს, საიდანაც £ 778.9 მილიონი მოდიოდა კვლევითი გრანტებისა და კონტრაქტებიდან. 2024 წელს ოქსფორდმა ეროვნულ რეიტინგში პირველი ადგილი დაიკავა ბაკალავრიატის განათლების მიმართულებით.

ოქსფორდის უნივერსიტეტს მრავალი მნიშვნელოვანი კურსდამთავრებული ყავს. მათ შორის, გაერთიანებული სამეფოს 31 პრემიერ-მინისტრი (უილიამ გლადსტონი, მარგარეტ ტეტჩერი, ტონი ბლერი, და სხვ.), მრავალი სხვადასხვა ქვეყნისა და მთავრობის მეთაური (მათ შორის, აშშ-ის პრეზიდენტი ბილ კლინტონი, ინდოეთის პრემიერ-მინისტრი ინდირა განდი, იორდანიის მეფე აბდულა II და სხვ.). 2022 წლის ოქტომბრისთვის, უნივერსიტეტში სწავლობდა, მუშაობდა, ან სხვადასხვა დროს კავშირი ჰქონდა ნობელის პრემიის 73 ლაურეატს, ფილდსის მედლის 4 მფლობელსა და ტიურინგის ჯილდოს 6 მფლობელს. კურსდამთავრებულებმა ასევე მოიპოვეს 160 ოლიმპიური მედალი. ოქსფორდში სწავლობდნენ და ასწავლიდნენ სტივენ ჰოკინგი, ოსკარ უაილდი, ჯონ რონალდ რუელ ტოლკინი და სხვ.

 შენიშვნები 

 სქოლიო 

ლიტერატურა

 ისტორიული ლიტერატურა 
 Brock, Michael G., and Mark C. Curthoys, eds. The History of the University of Oxford Volumes 6 and 7: Nineteenth-Century (Oxford UP, 2000). vol 6 excerpt; vol 7 excerpt 

  heavily illustrated
 Catto, Jeremy (ed.), The History of the University of Oxford, (Oxford UP, 1994).
 Clark, Andrew (ed.), The colleges of Oxford: their history and traditions, Methuen & C. (London, 1891).
 Deslandes, Paul R. Oxbridge Men: British Masculinity & the Undergraduate Experience, 1850–1920 (2005), 344pp

 Harrison, Brian Howard, ed. The History of the University of Oxford: Vol 8 The twentieth century (Oxford UP 1994).
 Hibbert, Christopher, The Encyclopaedia of Oxford, Macmillan (Basingstoke, 1988).
 McConica, James. History of the University of Oxford. Vol. 3: The Collegiate University (1986), 775pp.
 Mallet, Charles Edward. A history of the University of Oxford: The mediæval university and the colleges founded in the Middle Ages (2 vol 1924)
 Midgley, Graham. University Life in Eighteenth-Century Oxford (1996) 192pp
 Simcock, Anthony V. The Ashmolean Museum and Oxford Science, 1683–1983 (Museum of the History of Science, 1984).
 Sutherland, Lucy Stuart, Leslie G. Mitchell, and T. H. Aston, eds. The history of the University of Oxford (Clarendon, 1984).

 პოპულარული კვლევები 
 Annan, Noel, The Dons: Mentors, Eccentrics and Geniuses HarperCollins (London, 1999)
 Batson, Judy G., Oxford in Fiction, Garland (New York, 1989).
 Betjeman, John, An Oxford University Chest, Miles (London, 1938).
 Casson, Hugh, Hugh Casson's Oxford, Phaidon (London, 1988).
 Dougill, John, Oxford in English Literature, (U of Michigan Press, 1998).
 Feiler, Bruce, Looking for Class: Days and Nights at Oxford and Cambridge, (2004).
 Fraser, Antonia (ed.), Oxford and Oxfordshire in Verse, Penguin (London, 1983).
 R.W. Johnson, Look Back in Laughter: Oxford's Golden Postwar Age, Threshold Press (2015).
 Kenny, Anthony & Kenny, Robert, Can Oxford be Improved?, Imprint Academic (Exeter, 2007)
 Knight, William (ed.), The Glamour of Oxford, (Blackwell, 1911).
 Miles, Jebb, The Colleges of Oxford, Constable (London, 1992).
 Morris, Jan, The Oxford Book of Oxford, (Oxford UP 2002).
 Pursglove, G. and A. Ricketts (eds.), Oxford in Verse, Perpetua (Oxford, 1999).
 Seccombe, Thomas and H. Scott (eds.), In Praise of Oxford (2 vols.), Constable (London, 1912). v.1
 Snow, Peter, Oxford Observed, John Murray (London, 1991).

 გიდები 
 Tames, Richard, A Traveller's History of Oxford, Interlink (New York, 2002).
 Tyack, Geoffrey, Oxford: An Architectural Guide, Oxford University Press (Oxford, 1998).

რესურსები ინტერნეტში

 'The University of Oxford', A History of the County of Oxford: Volume 3: The University of Oxford (1954), pp. 1–38 


კატეგორია:გაერთიანებული სამეფოს უნივერსიტეტები
კატეგორია:რასელის ჯგუფის უნივერსიტეტები
კატეგორია:გაერთიანებული სამეფოს საგანმანათლებლო დაწესებულებები
კატეგორია:შუა საუკუნეების უნივერსიტეტები
კატეგორია:უნივერსიტეტები ანბანის მიხედვით